স্ট্র্যাঞ্জার চার্চেস

স্ট্রেঞ্জার্স চার্চ (ইংরেজি: Strangers' church) হল ইংরেজি ভাষাভাষীদের দ্বারা ব্যবহৃত একটি শব্দগুচ্ছ, যা বিদেশে প্রতিষ্ঠিত হয়েছে বা ইংরেজ সংস্কারের সময় কোনো বিদেশি ব্যক্তি ইংল্যান্ডে প্রতিষ্ঠা করেছে এমন স্বাধীন প্রোটেস্ট্যান্ট চার্চকে বুঝাতে ব্যবহৃত হতো (তৎকালীন লেখা ও আধুনিক গবেষণায় "স্ট্রাঞ্জার চার্চ" (stranger church) বানানটিও পাওয়া যায়)। প্রার্থনার পাশাপাশি এসব চার্চ থেকে দরিদ্র অভিবাসীদের সহায়তাও প্রদান করত এবং তাদের শিশুরা সেখানে জ্ঞানার্জনের সুযোগ পেত।  

 ইউরোপীয় ভূখণ্ডে ইংরেজ চার্চসমূহ 
ইংরেজ সংস্কারের সময় অনেকেই ইউরোপের নিম্নদেশ (নেদারল্যান্ডস, বেলজিয়াম ও লুক্সেমবার্গ) ও রাইনাঞ্চলে (পশ্চিম জার্মানি) ইংরেজ চার্চ স্থাপন করেছিলেন। এর মধ্যে সবচেয়ে পরিচিত চার্চগুলি নির্বাসিত মেরীয়রা স্থাপন করে, যারা মেরি টিউডরের শাসনকালে ক্যাথলিক ধর্মীয় নিপীড়ন থেকে বাঁচার জন্যে পালিয়েছিলেন। এদের মধ্যে অন্যতম ছিল অ্যামস্টারডামে প্রতিষ্ঠিত ইংলিশ রিফর্মড চার্চ।

 ইংল্যান্ডে স্ট্রাঞ্জার চার্চসমূহ 
ইংল্যান্ডে প্রথম স্ট্রেঞ্জার চার্চ স্থাপন করা হয়েছিল ইতালীয় ধর্মসংস্কারক বার্নারদিনো ওচিনোর নেতৃত্বে ১৫৪৭ সালে; যদিও চার্চ বিষয়ে ক্র্যানমারের অনুমতি আসে ১৫৪৮ সালের জানুয়ারি মাসে। এটি লন্ডনে বসবাসকারী ইতালীয় সম্প্রদায়ের জন্য স্থাপিত হলেও অন্যান্য জাতি ও দেশের সংস্কারপন্থী প্রোটেস্ট্যান্টদেরও স্বাগত জানাত। ক্র্যানমার স্পষ্টভাবে দেখিয়েছিলেন যে, চার্চটি ইংল্যান্ডে সংস্কার প্রক্রিয়ার একটি উদাহরণ এবং ঐতিহ্যবাহী বিশপ এডমন্ড বোনারেরও উপস্থিতি নিশ্চিত করতে ওচিনোর উদ্বোধনী বক্তৃতায় তাকে অংশগ্রহণ করানো হয়। ১৫৫০ সালে লন্ডনে তিনটি প্রধান সম্প্রদায়ের সংখ্যাগরিষ্ঠতা ছিল: ডাচ, ফরাসি ও ইতালীয়। লন্ডনের বিশপ নিকোলাস রিডলি রাজি না হলেও এই সম্পূর্ণ স্বাধীন সম্প্রদায়গুলো একটি রাজকীয় অনুমোদনপত্র পায় এবং ১৫৫০ সালের ২৪ জুলাই তারা আনুষ্ঠানিকভাবে চার্চের সাথে সংযুক্ত হয়। বর্তমান এসব সম্প্রদায়ের চার্চই “স্ট্রেঞ্জার চার্চ” নামে পরিচিত। এই নতুন সম্প্রদায়ের প্রতিষ্ঠাতা এবং প্রথম তত্ত্বাবধায়ক ছিলেন পোলীয় সংস্কারক জন আ লাস্কো। নতুন সম্প্রদায়ের জন্য তিনি দুটি গুরুত্বপূর্ণ ধর্মীয় গ্রন্থ রচনা করেন: 'কনফেসিও লনডিনেনসিস', যা বিশ্বাসের মূলনীতি বর্ণনা করে এবং ফর্মা আক রেটিয়ো, যা চার্চের কাঠামো ও আচার-অনুষ্ঠান সংক্রান্ত নির্দেশনা প্রদান করে। 

চার্চ নির্মাণে তারা অভিজাত প্রটোস্ট্যান্ট ব্যক্তিদের সহায়তা পেয়েছিল; যেমন: উইলিয়াম সেসিল, কাথেরিন ব্র্যান্ডন ও সাফোকের ডাচেস।A. Spicer, "'A Place of Refuge and Sanctuary of a Holy Temple': Exile Communities and the Stranger Churches." In: N. Goose and L. Luu (eds.), Immigrants in Tudor and Early Stuart England, Brighton: Sussex Academic Press, 2012, p. 93.

সম্প্রদায়টি অস্টিন বা অগাস্টিনিয়ান ফ্রায়ার্স চার্চের একটি অনুদানও পায়। সেখানেই বর্তমান লন্ডনের ডাচ প্রোটেস্ট্যন্ট চার্চটি অবস্থিত। তবে চার্চটি দ্বিতীয় বিশ্বযুদ্ধের সময় ধ্বংস হয়ে গিয়েছিল। এরপর চার্চটি পুনরায় চালু হওয়ার পর “প্রভু যীশুর মন্দির” নামে পুনঃনামকরণ করা হয় এবং এতে চারজন পাদ্রী নিযুক্ত করা হয়: দুজন ডাচ চার্চের জন্য এবং দুজন ফরাসি/ওয়ালুন চার্চের জন্যে। তারা সবাই সেন্ট অ্যান্টনি'স চ্যাপেলে মিলিত হতো। বর্তমান লন্ডনের ফরাসি প্রোটেস্ট্যান্ট চার্চ হিসেবে সোহো স্কোয়ারে অবস্থিত একটি প্রার্থনাঘরে (চ্যাপেল) উপাসনা পরিচালনা করা হয়।

ক্র্যানমার যখন এসব চার্চকে আনুষ্ঠানিকভাবে অনুমোদন করেন, তখন তার দুটি মূল উদ্দেশ্য ছিল। প্রথমত, এসবের মাধ্যমে তিনি দেখতে চেয়েছিলেন যে, ইংল্যান্ডে সংস্কারকৃত প্রটেস্টান্ট চার্চ কিভাবে কাজ করে। যদিও এই চার্চগুলো যাজকীয় ব্যবস্থার আওতায় থাকত, যার ফলে অনেক উগ্র সংস্কার গ্রহণযোগ্য হতো না। দ্বিতীয়ত ও সবচেয়ে গুরুত্বপূর্ণ দিকটি হল, এই অনুমোদন ক্র্যানমার ও তার সমর্থকদের জন্য বিভ্রান্তিমূলক ধর্মীয় মতবাদ দমনের একটি হাতিয়ার হিসেবে কাজ করেছিল। যেমন: এর মাধ্যমে তিনি নাস্তিক্য মতাবলম্বী অত্রিত্ববাদী জর্জ ভ্যান পারিসকে নিয়ন্ত্রণ করতে সক্ষম হন।

 লন্ডনের ডাচ স্ট্রেঞ্জার চার্চের সদস্যবৃন্দ 

 জন আ লাসকো, গির্জার প্রথম তত্ত্বাবধায়ক
 মার্টেন মাইক্রন, গির্জার প্রথম পাদ্রি
 স্টিভেন মিয়ের্ডম্যান, মুদ্রক (ছদ্মনাম: নিকলাস ভ্যান ওল্ডেনবোর্চ); তিনি ১৫৫০ সালে গির্জায় যোগ দেন। 
 জাস্টাস ভেলসিয়াস, বিরোধী মতাদর্শের ব্যক্তি; ১৫৬৩ সালে তিনি গির্জায় যোগ দেন এবং পরে দেশ থেকে নির্বাসিত হন।

 আরো দেখুন 

 প্রটেস্ট্যান্ট খ্রিস্টধর্ম
 খ্রিস্টধর্মের প্রতিবাদপন্থী সংস্কার আন্দোলন

 আরো পড়ুন 


 MacCulloch, Diarmaid, Thomas Cranmer (London, 1996)
 MacCulloch, Diarmaid, Tudor Church Militant: Edward VI and the Protestant Reformation (London, 1999)

 Spicer, Andrew (2012), "'A Place of Refuge and Sanctuary of a Holy Temple': Exile Communities and the Stranger Churches." In: Nigel Goose and Lien Luu (eds.), Immigrants in Tudor and Early Stuart England, Brighton: Sussex Academic Press, pp. 91–109.
 Spicer, Andrew, "The Consistory Records of Reformed Congregations and the Exile Churches." In: Proceedings of the Huguenot Society, 28 (2007), pp. 640–663.



 তথ্যসূত্র 

বিষয়শ্রেণী:চার্চের স্থাপত্য